text: AC Horsens vandt over AGF
  23 oktober 2014 kl. 19.08
  AC Horsens vandt torsdag aften over AGF med 2-1 i det østjyske lokalopgør.
  Det er efterhånden ved at være en tradition, at fodboldklubben AGF skuffer på hjemmebane.
  Torsdag aften blev ingen undtagelse, for AC Horsens vandt 2-1 over AGF.
  AGF-topscorer Mate Vatsadze bragte ellers hjemmeholdet foran efter en halv times spil, men cirka fem minutter senere sørgede Horsens-spilleren Jude Nworuh for udligningen.
  Et kvarter før tid pådrog AGF-spilleren Helgi Danielsson sig et rødt kort, og syv minutter før tid sørgede Sonni Nattestad for kampens afgørende mål.
  Resultatet betyder, at AGF er langt fra en af de to oprykningspladser i Nordicbet Divisionen.
  AC Horsens har 21 point, mens AGF har 19 point.
  Viborg og Lyngby besætter de to oprykningspladser med 27 point hver.
  